cyanic-selkie/wikianc huggingface dataset:
Særavgift
Særavgifter kan være rent fiskalt begrunnet, dvs. at de kun har til hensikt å skaffe staten inntekter, men særavgifter kan også benyttes som virkemiddel for å oppnå politiske mål, for eksempel knyttet til å begrense bruken av helse- og miljøskadelige produkter.
Særavgiftene variere mellom land. Dersom det er store forskjeller i særavgiftene mellom nærliggende land, så kan det være lønnsomt å kjøpe de avgiftsbelagte produktene i det landet med de laveste særavgiftene. Høye særavgifter gir derfor insentiver til grensehandel og smugling.
Særavgifter i Norge
I Norge vedtas særavgiftene, på samme måte som merverdiavgiften og de øvrige skattene til statskassen, av Stortinget i medhold av Grunnlovens § 75 a. Dette skjer gjennom de årlige skatte- og avgiftsvedtakene (plenarvedtak). Det hviler i utgangspunktet ingen andre begrensninger på Stortinget beskatningsmyndighet etter Grunnloven § 75 a enn de som følger av Grunnloven selv. Forbudet mot tilbakevirkende lover i Grunnloven § 97 er et eksempel på en slik begrensning. Skatter og avgifter som vedtas i medhold av Grunnloven § 75 a kjennetegnes ved at inntektene går inn i statskassen uten noen form for øremerking. Dette skiller særavgiftene fra sektoravgiftene, hvor inntektene forutsettes brukt til myndighetshandlinger på det område som avgiftslegges.
Den viktigste rettskilden for særavgiftene er Stortingets årlige plenarvedtak. Plenarvedtakene angir hvilke produkter som skal avgiftslegges, og med hvilke satser. Plenarvedtakene angir også hvilke produkter og hvilke bruksområder som er fritatt for avgift, og hvilke som skal ilegges reduserte avgiftssatser. For hver særavgift fattes et eget plenarvedtak.
Det er gitt tre lover om særavgiftene; særavgiftsloven, motorvognavgiftsloven og dokumentavgiftsloven. Disse lovene er i første rekke fullmaktslover som hjemler gjennomføringen av plenarvedtakene. I lovene gis forvaltningen adgang til å gi forskrifter om beregningsgrunnlag, kontroll og administrative bestemmelser. Lovene inneholder også sanksjonsbestemmelser ved overtredelse av særavgiftsregelverket, herunder regler om fastsettelse av administrative tillegg (tilleggsavgift), straff, og renter ved forsinket innbetaling av særavgiftene.
Med hjemmel dels i disse lovene, og dels i avgiftsvedtakene, er det gitt forskrifter til de ulike særavgiftene. Særavgiftene som hører under særavgiftsloven er samlet i en egen særavgiftsforskrift, mens de øvrige særavgiftene er gitt egne forskrifter. Forskriftene inneholder bl.a. bestemmelser som avgrenser og utfyller avgiftsvedtakene, samt bestemmelser om registrering av de avgiftspliktige, oppgaveplikt, betaling, regnskapsførsel og kontroll.
Administrativt sorterer særavgiftene under Finansdepartementet.
Inndeling av særavgiftene
Særavgiftene kan sorteres og inndeles på ulike måter. Administrativt kan en grovinndeling gjøres ved å gruppere særavgiftene i fire avgiftsmodeller etter hvordan avgiftene er bygget opp, og hva som utløser avgiftsplikt.
De fleste av særavgiftene som sorterer under særavgiftsloven betegnes ofte som «vareavgifter». Vareavgiftene, som i antall er den største gruppen, kjennetegnes ved at avgiftsplikten oppstår ved innførsel og produksjon av nærmere definerte varer. Særavgiftene på alkohol, tobakk, sukker, bensin, båtmotorer mv. regnes til vareavgiftene. Årsavgiften og vektårsavgiften på motorvogner er «utskrivingsavgifter». Utskrivingsavgiftene skiller seg fra vareavgiftene ved at disse skrives direkte ut til eier, uten annen handling fra den avgiftpliktige enn at vedkommende eier det avgiftpliktige objektet på et gitt tidspunkt. En tredje gruppe er de såkalte «registreringsavgiftene». Til registreringsavgiftene sorterer engangsavgiften, omregistreringsavgiften og dokumentavgiften. Poenget i denne sammenheng er at avgiftene utløses av selve registreringsforretningen, henholdsvis registrering i motorvognregisteret eller tinglysing av hjemmelsoverføring til fast eiendom. En fjerde og forholdsvis ny gruppe særavgifter er «utslippsavgiftene», der avgiften legges på et nærmere definert miljøskadelig utslipp. Avgiften på sluttbehandling av avfall og NOX-avgiften inneholder elementer at dette.
Særavgiftene kan også sorteres etter formålet med avgiftene. Fiskale avgifter har som eneste formål å skaffe staten inntekter. Dokumentavgiften er et eksempel på en rent fiskal avgift. Miljørelaterte avgifter er innført for å oppnå miljøforbedringer og miljøpolitiske målsettinger. CO2-avgift, NOX-avgift og svovelavgift er eksempler på miljørelaterte avgifter. Bruksuavhengige bil- og båtavgifter er avgifter på kjøp og eie av motorvogn og bil som engangsavgift, årsavgift og båtmotoravgift. En fjerde gruppe er helse- og sosialt relaterte avgifter som bl.a. omfatter alkoholavgiften, tobakkavgiften og sjokoladeavgiften.
Det eksisterer også ordninger som formelt sett ikke er særavgifter, men som likevel har en rekke fellestrekk med særavgifter. En slik ordning er f.eks. grønne sertifikater.
=== Dagens særavgifter ===
Tidligere særavgifter
I Norge har det tidligere vært en rekke forskjellige særavgifter som nå er opphevet, bl.a. flypassasjeravgift, avgift på uinnspilte kassetter mv., avgift på radio- og fjernsynsmateriell, avgift på kull og koks, avgift på honorar til utenlandske kunstnere, kilometeravgift, kosmetikkavgift og batteriavgift.
Historisk utvikling
Statens årlige inntekter fra særavgifter (1900–2010): Kilder for statistikk: SSB-befolkningsutvikling 1900-2010,[http://www.regjeringen.no/nb/dep/fin/dok/regpubl/prop/2010-2011/prop-1-ls-20102011/1.html?id=618383 Finansdept. Prop 1 LS - Skatter og avgifter 2011], Avgiftshistorie 2018 (PDF-fil: https://www.skatteetaten.no/contentassets/128e3352b6cf4d759c03dc941e97fcba/avgiftshistorie2018.pdf), SSB – konsumprisindeksen
Pulque
Pulque er en tradisjonell alkoholholdig drikk fra aztekertiden, som ennå blir drukket i enkelte deler av Mexico. Drikken lages av sevja til maguey-planten. Den er også blitt videreutviklet til den kjente drikken tequila.
Pulqueproduksjon
Pulque lages av sevje fra magueyplanten (Agave americana). Når denne planten blir mellom syv og ti år gammel, vokser en ny stilk fra plantens topp, som vokser fort og kan bli syv meter lang på mindre enn to måneder. Før den kan vokse blir plantetoppen skåret vekk. Etter 4 til 6 måneder blir det et arr på kuttet. Man tapper sevja fra dette arret over to måneder.
Brunkeberg
Brunkeberg er et tettsted i Kviteseid kommune i Telemark fylke. E134 som går fra Drammen til Haugesund går gjennom bygda. I Brunkeberg starter også Telemarksvegen, riksvei 41, som går fra Brunkeberg til Kristiansand. Det meste av handelsvirksomhet i Brunkeberg er i dag lagt ned. tidligere var det kafe i Brunkeberg, den hadde den første TV-en i kommunen. I dag finner man kun en brukthandel igjen.
Norges første lærerskole lå på Kosi i Brunkeberg. Her gikk blant andre Aasmund Olavsson Vinje. I dag er skolebygget flytta fra grunnmuren og blir brukt som privat hytte. Brunkeberg kirke er ei hvit korskirke fra 1790. Den ligger rett ved riksvei 41. Andre ting man finner i Brunkeberg er Sterke-Nils' fødested og Olavskjelda ved Vigdesjå.
Brunkeberg oppvekstsenter er en viktig nerve Brunkeberg. Det er barnehage og skole fra 1.-4. klasse. Der går elever fra grendene Brunkeberg, Morgedal, Ordal og Åsgrend. I dag har Brunkeberg et moderne avfallsanlegg, Renovest litt utenfor sentrum. Nær Renovest finner man Scania, en bedrift som driver med salg og reparasjon av lastebiler og busser.
Pulque
Pulqueproduksjon
Sevja blir tappet på store eiketønner for å gjære. Etter sju eller ti dager er pulquen klar til å drikkes. Mye overtro knytter seg til fremstillingen av pulque. Kvinner må ikke komme inn i rommet hvor sevja ligger, fisk må ikke spises der, og en som kommer inn med en hatt på hodet må fylle hatten med pulque og drikke den i én slurk.
Pulque blir ikke destillert, og må derfor fraktes til markedet svært raskt, slik at den ikke blir for mye gjæret før den drikkes.
Karin Haugane
Karin Haugane (født 9. juli 1950 i Haugesund) er en norsk lyriker og oversetter. Foruten egen lyrisk produksjon har hun oversatt dikt av bl.a. Arthur Rimbaud og Ingeborg Bachmann til norsk.
Pulque
Opphav og utvikling
Legenden om opphavet til pulque sier at en gang ble en maguey-plante slått av et lynnedslag som kløyvde planten og fikk sevjen til å koke. Aztekerene tok det som et budskap fra gudene og begynte å bruke pulque i mange religiøse riter. Det var ei som het Mayahuel som fant opp hvordan man kunne samle sevjen fra planten, og en som het Pantecatl som oppfant gjæringsprosessen. Aztekerne samlet pulque på Pozonalteptl («Skumfjellet»), og når nok pulque var samlet ble alle høvdingene og de eldre bedt dit for å dyrke gudene. Hver av dem drakk fire kar fylt med pulque i denne riten. Aztekerne knyttet pulqueguden Tepoztecatl til laging og drikking av pulque. I tillegg ble flere av de mange kaningudene for drukkenskap, som Macuil-Tochtli («Fem-kanin») og Ometochtli («To-kanin»), knyttet til drikken. Fremdeles kan en som drikker i et pulquería helle litt av drikken på golvet som et offer til To-kanin.
Pulque-drikking var begrenset i aztekertiden. Det var bare tillatt for folk over 70 år, kanskje den høyeste aldersgrensen for alkoholdrikking i verdenshistorien. Folk flest kunne bare drikke pulque i religiøse riter. Straffen for ulovlig drikking var svært sterk. En av folket som gjorde det ble barbert og slått den første gangen han gjorde det, og fikk dødsstraff den andre gangen. En adelig som drakk ulovlig eller ble for full ble slått til han døde.
Spanjolene hadde ikke noen lov om pulque, og folk drakk så mye at det ble et stort problem. I 1672 kunngjorde staten nye, strenge regler om pulque, som satte tak på hvor mange som kunne selge pulque i et område, og gjorde det forbudt for pulqueselgerne å gi kreditt eller å ta varer i stedet for penger.
Pulque ble på den tiden stigmatisert og sett på som en drikk for de fattige og fortapte. Den har fremdeles lavere status enn andre drikker. En som vil kjøpe det må vanligvis dra til et pulqueria. De fleste pulqueriene er bare for menn, men noen få i de store byene slipper også inn kvinner.
Pulque, mescal, og tequila
Pulque var ikke sterk nok for de fleste spanjolene, og de begynte å prøve å destillere det for å få sterkere drikker. De hakket og kokte maguey-planten, og presset den til de fikk jus fra den. Jusen ble gjæret i noen dager og etterpå destillert. Drikken som de fikk fra denne prosessen het mescal. Over tid ble mescal mer populær enn pulque, fordi den kunne lagres og transporteres. Mescal fra noen områder lages med spesielle oppskrifter. Den best kjente av dem er tequila, en mescal fra Tequila-området.
Spanjolene brukte kuhorn for å drikke mescal, og en tror at det er derfor mescal og tequila ennå blir servert i høye og trange glass.
Nåtid og framtid
På 1800-tallet var pulque ennå svært populært, og det fantes mange maguey-plantasjer i Mexico. Men med strøm og kjøleskap ble det mulig å frakte øl og andre europeiske drikker til nesten alle deler av Mexico, og pulque ble nå skadelidende av sin lavere status. Mange sluttet å drikke den, og mange som dyrket maguey-planten sluttet med det. På 1970-tallet hadde pulquesalget i Mexico blitt så lavt at mindre enn 10 % av alkoholen som ble solgt i landet var pulque.
Siden da har utsiktene for pulque blitt noe bedre. Pulque er ennå populært på landsbygda, og mange mexicanere ser på den som en viktig del av mexicansk tradisjon og kultur. Et selskap har begynt å lage en pasteurisert pulque som pakkes i kanner og selges i byer. Mindre mengder pulque blir nå også eksportert til USA.
Thesprotia
Thesprotia (gresk Θεσπρωτία) er et prefektur i Hellas i periferien Epirus. Hovedstaden i prefekturet er Igoumenitsa. Thesprotia grenser til Albania i nord og til prefekturene Ioannina i øst og Preveza i sør. Det er et av de minst befolkede prefekturene i Hellas.
Mye av prefekturet er kupert, mens en finner jordbruksområder i daler sentralt, i sør og i vest. To av elvene i Thesprotia er sagnomsuste: Kalamas (Thiames) og Akheron.
Fra havnen i Igoumenitsa kan en nå øyene Korfu og Paxos.
Klima
Thesprotia har middelhavsklima de fleste steder, men i høyereliggende strøk og østlege områder kan en få kalde vintre.
Kommuner
Nomos Tesprotia
Tjernlia (Oslo)
Tjernlia (1–35B, 12–32B) er en vei på Klemetsrud i bydel Søndre Nordstrand i Oslo. Den er en blindvei på nordøstsiden av Enebakkveien, sørøst for Klemetsrud skole.
Veien fikk navn i 1988 etter plassen Tjernli.
The Beautiful Guitar
The Beautiful Guitar er det første samlealbumet til gitaristen Joe Satriani.
Albumet ble utgitt kun i Europa, og inneholder mer balladepregede spor.
Sporliste
Alle spor av Joe Satriani, unntatt hvor annet er nevnt.
South Harrow
South Harrow er et sted i bydelen Harrow i London, beliggende sørvest for Harrow-on-the-Hill. Det vokste ut sør og vest fra landsbyen Roxeth som følge av jernbaneutbygging og urbanisering. Roxeth, som er dokumentert så tidlig som 845, holdt på å miste sitt historiske navn grunnet South Harrow stasjon, men byrådet besluttet å beholde det.
Det ligger flere gamle kirker og store parker der. En av parkene har navn etter dronning Alexandra, som ofte besøkte stedet. South Harrow undergrunnsstasjon ligger rett utenfor et handleområdet som ble utviklet på 1990-tallet.
Operasangeren dame Janet Baker ble født i South Harrow og hadde hus på solsiden i Harrow-on-the-Hill.
Kronprinsens gate (Kristiansand)
Kronprinsens gate (1-61, 2-50) er en gate i Kvadraturen i Kristiansand som ligger i bydelen Kvadraturen/Eg. Gaten har alltid hatt samme navn, men tidligere ble det skrevet Kronprindsens gade.
Gaten har sitt løp fra Strandpromenaden ved Christiansholm båhavn (Langfeldts almenning) til Tordenskjolds gate. Sør for Tollbodgaten er det oppført murhus, videre langs gateløpet dominerer bolighus i tre med enkelte innslag av nyere bygg etter riving og sanering. Øverste del av gateløpet fra Kristian IVs gate er blindgate.
Nærmeste tverrgate i øst er Elvegata, i vest Holbergs gate.
Nordnorsk Forfatterlags fondsstipend
Nordnorsk forfatterlags fondsstipend er et litteraturstipend som tildeles en forfatter som fremmer og styrker nordnorsk skrivekunst. Nordnorsk forfatterlag fikk i 1985 tildelt Fritt Ord-prisen på 100 000 kroner. Pengesummen ble satt inn i et fond, der rentene utgjør dette stipendet.
Gabriel Marselis
Gabriel Marselis (født 1609, død 1673) var en hollandsk kjøpmann som kom til Norge midt på 1600-tallet. Han var en yngre bror av Selius Marselis. Begge brødrene bygget opp store verdier i Norge. Marselis' gate i Oslo er oppkalt etter de to brødrene.
Før Gabriel M. flyttet til Norge ledet han et stort handelshus i Amsterdam og var kommissær for kong Christian IV. Brødrene Marselis ytte kongen store lån mot pant i eiendommer og bergverk, og hadde betydelige privilegier ved trelastutførsel fra Norge. Gabriel ble eier av blant annet Bærums verk og Eidsvoll Jernverk. Han ble adlet i 1665.
Mauricio Funes
Carlos Mauricio Funes Cartagena (født 18. oktober 1959 i San Salvador) er en salvadoransk politiker. Han vant presidentvalget i El Salvador 15. mars 2009 med 51,23 prosent av stemmene. Han overtok embetet etter president Antonio Saca 1. juni 2009, og satt som landets president fram til 1. juni 2014.
Han representerer det venstreorienterte politiske partiet FMLN. Før han ble nominert 28. september 2007, jobbet han som journalist for Canal 12 og CNN en Español.
Gärdet tunnelbanestasjon
Gärdet tunnelbanestasjon er en stasjon på Stockholms tunnelbane i bydelen Ladugårdsgärdet i Stockholms innerstad.
Stasjonen trafikkeres av T-bane 2 (rød linje) og ligger mellom stasjonene Ropsten og Karlaplan.
Bernie Sparkes
Bernard L. Sparkes (født 15. oktober 1940 i Claresholm i Alberta) er en canadisk tidligere curlingspiller.
I tillegg er han på Lethbridge Sports Hall Of Fame (baseball), Alberta Hall of Fame, samt Southern Alberta Curling Hall Of Fame. Sparkes flyttet til Britisk Columbia i 1970, og vant her åtte provinsmesterskap i curling for herrer og ett mesterskap i mix. Han ble stemt inn i British Columbia Sports Hall Of Fame i 1995.
Han er også kjent for sin malekunst.
Lasse Lehre
Lasse Lehre (født 6. juli 1988 på Harestua) er en norsk politiker (H) og kommunikasjonsrådgiver.
Han var leder av Ungdommens fylkesting i Oppland 2005–2006, leder i Oppland Unge Høyre 2008–2011 og leder i Lunner Høyre 2010–2013. Han har vært ansatt som valgkampsekretær i Oppland Høyre og som prosjektmedarbeider i Unge Høyre, da han utarbeidet et 50-årsskrift om Unge Høyres elitekurs.
Jiamusi
Jiamusi (kinesisk: 佳木斯; pinyin: Jiāmùsī; Wade-Giles: Chiā-mù-ssū) er en storby og by på prefekturnivå i provinsen Heilongjiang i det nordøstlige Kina. Befolkningen innenfor det urbane området anslås (31. desember 2001, offisielt overslag) til 591 000.
Lasse Lehre
Lehre har vært medlem av Lunner kommunestyre siden 2007. Han har vært medlem av formannskapet og leder for Høyres kommunestyregruppe. Han var også medlem av Oppland fylkesting 2011–2019. Han har vært en pådriver for å slå sammen Lunner og Gran kommuner og skifte tilhørighet fra Oppland til Akershus fylke. Lunner kommune ble i 2020 lagt til Viken fylke som en del av regionreformen. Lehre ble i 2020 vara til Viken fylkesting.
Jiamusi
Byen er en viktig elvehavn ved Songhuaelvens nedre løp. Den omfattende tung- og lettindustri i byen er for det meste statseid, og er blitt akterutseilt av den økonomiske utvikling i landet slik at arbeidsløsheten har økt. Jiamusi har jernbaneforbindelse til Harbin, Nord-Korea og Russland.
Lasse Lehre
Etter Hadeland videregående skole studerte han historie ved Universitetet i Oslo og PR ved Høyskolen Kristiania. Han har arbeidet i flere PR-rådgivningsselskaper.
Jiamusi
Byen var tidligere hovedstaden for provinsen.
Byen har et kjent universitet, Jiamusiuniversitetet (佳木斯大学).
Samferdsel
Kinas riksvei 201 fører gjennom området. Den begynner i Hegang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 221 løper gjennom området. Den begynner i Harbin og løper til Tongjiang, begge i Heilongjiang.
Administrative enheter
Jiamusi byprefektur har jurisdiksjon over 5 distrikter (区 qū), 2 byfylker (市 shì) og 4 fylker (县 xiàn).
Lois Andrews
Andrews hadde sin filmdebut som tegneseriefiguren Dixie Dugan i filmen med samme navn fra 1943. Ektemannen George Jessel, som hun var gift med fra 1940 til 1943, produserte flere filmer som hun hadde små roller i, blant annet Møt meg etter showet fra 1951. Fra 1946 og frem til sin død var hun gift med skuespilleren Steve Brodie. Andrews døde 5. april 1968 av lungekreft.
High School Musical
High School Musical er en amerikansk TV-film fra 2006. Den ble produsert av The Walt Disney Company.
Den har fått to oppfølgere: High School Musical 2 (2007) og High School Musical 3: Senior Year (2008), der sistnevnte ble vist på kino.
Sammendrag
En nyttårsaften møtes Troy Bolton (spilt av Zac Efron) og Gabriella Montez (spilt av Vanessa Hudgens) på en fest. De blir oppfordret til å synge en duett sammen som en del av en karaoke. Senere er de tilbake ved den videregående skolen East High School. Troy viser Gabriella rundt på skolen. Sjef for drama-klubben, Sharpay Evans (spilt av Ashley Tisdale) tror Gabriella er interessert i en audition til skole-musikalen. Sharpay ønsker å eliminere all konkurranse, og ber en venninne Taylor McKessie (spilt av Monique Coleman) undersøke Gabriellas tidligere akademiske prestasjoner. Taylor og Gabriella har mange felles interesser, og blir venner.
Thor Olaf Hannevig
Thor Olaf Hannevig (født 20. april 1891 på Langsæ gård i Barbu, død 17. februar 1975 på Skreia) var en norsk reserveoffiser, kjent for sin motstand under kampene i Norge i 1940.
Hans motstand mot tyskerne og at han gikk i tysk fangenskap etter kapitulasjonen ga han nærmest mytisk status, og han ble brukt som inspirasjonskilde til filmen Secondløitnanten fra 1993.
High School Musical
Sammendrag
Under en basketball-trening blir Troy distrahert av alle tankene om Gabriella, og ideen om at han kan ha så stor glede av å synge i tillegg til å spille basketball. Gabriella og Troy går til en audition for en skolemusikal, der Sharpay og hennes tvillingbror Ryan Evans opptrer. Troy og Gabriella synger sammen, samtidig som komponist Kelsi Nielsen spiller piano. Senere oppdager Sharpay at det står mellom henne og Gabriella til den store hovedrollen i musikalen. Men basketballklubben "Wildcats" blr veldig overrasket over at Troy også har vært med på en audition.
Taylor McKessie og Troys venn Chad Danforth legger en plan for å hindre Troy og Gabriella fra å synge i musikalen. I garderoben lures Troy av lagkameratene til å si at Gabriella egentlig ikke er nødvendig for hans deltakelse i musikalen, og Gabriella ser på dette via et skjult webkamera. Opprørt over hans svik bestemmer Gabriella seg for å ikke delta på musikalen. Troy, forvirret over Gabriellas beslutning, klarer ikke lenger å konsentrere seg om basketball. Gabriella ønsker ikke lenger å snakke med ham. Etter å ha innsett deres feil, forteller Chad og resten av basketballaget hva som egentlig skjedde og de ønsker å støtte ham til musikalen. Troy drar hjem til Gabriella, de blir venner igjen, fast bestemt på å få prøve seg på musikalen.
Thor Olaf Hannevig
Bakgrunn
Før 1940 begrenset Hannevigs militære tjeneste seg til et utskrevet befalskurs på Skyte- og vinterskolen for infanteriet på Terningmoen i 1915. Hans hovedsakelige sivile karriere var som skipsfører i handelsflåten 1924 – 1937. Ellers er hans beskrevet som «skipsreder, hotellmann, bankmann, kjøpmann, brennerieier, gårdbruker, frimurer og eventyrer, en fargerik person».
High School Musical
Sammendrag
Sharpay overhører Gabriella og Troy øve til musikalen. Hun overbeviser dramalærer Darbus om å flytte neste audition, slik at den begynner samtidig med både Troys basketball-mesterskap og en konkurranse i tikamp som Gabriella deltar i. Men på dagen for konkurransen bruker Taylor og Gabriella en datamaskin for å tulle med elektrisiteten i gymsalen, og dermed utsette mesterskapet i basketball. I tillegg sørger de for at tikampen til Gabriella også blir utsatt.
Troy og Gabriella opptrer etter at Sharpay og Ryan er ferdig med deres sang, og lærer Darbus gir Gabriella og Troy hovedrollene i musikalen. Både basketballaget og tikamp-laget vinner deres respektive konkurranser, og alle elevene ved skolen samles for å feire. Chad ber Taylor ut, og Sharpay slutter endelig fred med Gabriella og Troy.
Thor Olaf Hannevig
Vinjesvingen
Sekondløytnant T. O. Hannevig møtte til mobilisering ved Telemark infanteriregiment på Heistadmoen 9. april 1940. Han nektet å etterkomme regimentsjefens ordre om å legge ned våpnene, og tok seg vestover i Telemark med bil for å reise ny motstand.
Første kontakt med fienden kom 21. april. En tysk fremrykning ble tatt under ild og stanset ved Åmot bro. Seks tyskere falt og 21 ble tatt til fange. Den tyske vurderingen av motstanden var at den var betydelig, og forsterkninger ble sendt. To bataljoner fortsatte framrykningen 1. mai. 3. mai falt 15 tyskere til ved Liosvingen, og syv ble tatt til fange. Ved Leirli bro og ved Urdli falt til sammen seks tyskere til og sju ble såret.
3. mai fikk Hannevigs «IR-3» nyheten om at 4. divisjon på Vestlandet hadde kapitulert. Med dette svant håpet om å få støtte vestfra, og styrken i Vinje begynte å gå i oppløsning. De 75 gjenværende flyttet til Edland. Hannevig gikk i forhandlinger med tyskerne om overgivelse, men den tyske overkommandoen godtok bare betingelsesløs kapitulasjon. Soldatene trakk derfor i sivil og ble sendt hjem.
Restene av «regimentet» ble tatt til fange 8. mai 1940. Bortsett fra Hannevig selv var det tre soldater, seks lotter og 28 tyske krigsfanger.
Æresbevisninger
Etter krigen var Hannevig flere ganger på repetisjonsøvelser med IR-3. Telemark regiment kan takke Thor Olaf Hannevig for at regimentsfanen bærer æresnavnet «Telemark 1940». Hannevig hadde tilnavnet «Kapteinen», siden han var sjøkaptein, og fikk en vei på Heistadmoen oppkalt etter seg. I 1991, på Hannevigs 100-årsdag, ble det etter initiativ fra veteraner fra Vinje fra 1940 reist en bauta i Vinje med Hannevigs relieff.
Arkivet
Arkivet etter Thor O. Hannevigs forretningsvirksomhet er oppbevart ved Kuben i Arendal.
Karl Eduard Meinicke
Karl Eduard Meinicke (født 31. august 1803 i Brandenburg an der Havel, død 26. august 1876 i Dresden) var en tysk geograf.
Meinicke ble i 1825 lærer ved gymnaset i Prenzlau og var direktør her fra 1846 til 1869. Han var en av Carl Ritters fremste studenter og en stor kjenner av Asias og Australias etnografiske forhold.
Meinickeøyane på Svalbard er oppkalt etter Karl Eduard Meinicke.
Wim Vanhuffel
Wim Vanhuffel (født 28. mai 1979 i Oudenaarde) er en profesjonell belgisk landeveissyklist.
Tjonerudbakken (Oslo)
Tjonerudbakken (1-5C, 2-10) er en vei på Stovner (bydel Stovner) i Oslo. Den går som blindvei nordøstover fra Tangerudveien.
Veien fikk navn i 1989 etter plassen Tjonerud.
Kim Hyun-joong
Kim Hyun-joong (født 6. juni 1986 i Seoul i Sør-Korea) er en sørkoreansk sanger og skuespiller. Han har blitt en kjendis på det asiatiske musikkartet gjennom lederrollen i boybandet SS501 og i nyere tid som Yoon Ji-hoo fra den største såpeserien i Sør-Korea, Boys over Flowers (koreansk: Kkotboda Namja).
Ved siden av «BOF»-suksessen har Kim knust flere tenåringshjerter som medlem av boybandet SS501 som debuterte i 2005. Bandet har utgitt flere singler og album i både Sør-Korea og Japan samt holdt konserter i flere asiatiske land. På grunn av suksessen i Japan har managementet lagt klarte planer for å få guttene frem på det amerikanske markedet hvor asiatiske stjerner i det siste har gjort det meget bra. Artister som BoA, Wonder Girls og Rain er kjente sørkoreanske stjerner i USA.
Elektrisk dobbeltlag
Et elektrisk dobbeltlag er en samling ioner rundt suspenderte partikler i en løsning. Partiklene har ladet overflate. Denne tiltrekker ioner med motsatt ladning. Dobbeltlaget består av sternlaget, der ionene følger partikkelbevegelsene og det diffuse laget. I det diffuse laget blir ionene både tiltrukket av partikkelen og frastøtt av sternlaget. Dette blir gradvis tynnere til ionekonsentrasjonen er som i resten av løsningen, og ion med samme ladning som partikkelen kan finnes her. Utstrekningen til det elektriske dobbeltlaget er gitt av Debyelengden 1/κ. κ er proporsjonal med konsentrasjon og valens til elektrolytten. Dette betyr altså at jo høyere valens og konsentrasjon av elektrolytt, jo mindre elektrisk dobbeltlag. Når det elektriske dobbeltlaget minker vil det dispersjonen bli mer ustabil, det vil si at koalessens skjer lettere.
Fosforescens
Fosforescens er en type luminescens beslektet med fluorescens. I motsetning til fluorescens, vil ikke et fosforiserende materiale umiddelbart sende ut strålingen den absorberer. Den lengre tidsskalaen for utsendingen av strålingen er assosiert med omdannelse av «forbudte» energitilstander i kvantemekanikken. Studien av fosforiserende materialer førte til oppdagelsen av radioaktivitet i 1896.
Daqing
Daqing (forenklet kinesisk: 大庆; tradisjonell kinesisk: 大慶; pinyin: Dàqìng; Wade-Giles: Tà-ch'ìng) er en by på prefekturnivå i provinsen Heilongjiang i det nordøstlige Kina. Befolkningen innen bygrensene anslås (31. desember 2001, offisielt overslag) til 861.000, men hele prefekturet har 1,4 millioner innbyggere.
Daqing Oilfield Company Limited har hovedkvarter i Daqing og er operatør på Daqingfeltet, som er verdens fjerde største oljefelt.
Administrative enheter
Daqing byprefektur har jurisdiksjon over 5 distrikter (区 qū), 3 fylker (县 xiàn) og ett autonomt fylke (自治县 zìzhìxiàn).
Norsk misjon
Norsk luthersk misjonsarbeid tilknyttet Norsk Luthersk Misjonssamband pågikk i dette området i 1930- og 1940-årene.
Samferdsel
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
Nils Ivar Hagness
Nils Ivar Hagness (født 18. juni 1910 i Kristiania, død 6. august 1984 i Oslo) var en norsk svømmer. Han ble vinner av kongepokalen i svømming i 1930. Han var første nordmann som svømte 200 meter bryst på under tre minutter.
Hagness konkurrerte for Oslo Kapsvømnings Klub (O.K.K.).
Meritter
=== Norgesrekorder ===
Brokvarterene
Brokvarterene er en fellesbetegnelse for den delen av det sentrale København som ble bebygget umiddelbart etter nedleggingen av vollene i 1857.
Først ble Østerbro, Nørrebro, Vesterbro bebygget; fra 1905 ble det også reist bygninger på Amagerbro og Islands Brygge. Brokvarterene utgjør en halvsirkel rundt Indre By.
Maria von Vetsera
Maria «Mary» Alexandrine Freiin von Vetsera (født 19. mars 1871 i Wien, død 30. januar 1889 på Mayerling slott) var en østerriksk baronesse som var elskerinnen til kronprins Rudolf.
Bakgrunn
Vetsera var det tredje av i alt fire barn av den østerrikske diplomat, baron Albin Vetsera (1825-1887), og Helene Baltazzi (1847-1925), som stammet fra en av de rikste familiene i Hellas.
I stedet for vanlig skolegang og gymnasium gikk Vetsera på et institutt for nobilitetens døtre. Dette var eksklusive kostskoler for adelens jenter i alderen 12 til 17 år, der de ble oppfostret med hovedvekt på det moralske, uten vesentlig vekt på det akademiske - det ble unnveket for at ikke de unge damene skulle få intellektuelle pretensjoner. Hun ble dermed opplært i «sosiale ferdigheter» som fransk, musikk, tegning, dans og håndarbeid, for å bli forberedt til et liv som aristokratiske hustruer og mødre.
Møte med kronprins Rudolf
Vetsera møtte kronprinsen sannsynligvis i november 1888, og de innledet et kjærlighetsforhold. Andre kilder mener at de hadde kjent hverandre - og utviklet et forhold over tre år; i så fall måtte Mary ha vært bare rundt femten år da dette begynte.
Meyerlingdramaet
Hun døde under ennå ikke oppklarte omstendigheter på jaktslottet Mayerling, det såkalte Mayerlingdramaet.
Den mest utbredte teorien er at Vetsera og kronprinsen begikk selvmord sammen. Ifølge denne teorien skjøt først Rudolf den 17 år gamle Vetsera, og deretter seg selv. Hvilken rolle Rudolfs kusine Marie Louise spilte er heller ikke oppklart, men hun skal ha organisert møtet mellom Vetsera og kronprinsen. Da keiserinne Elisabeth («Sissi») ble kjent med dette, støtte hun niesen ut i kulden.
Vetsera hviler i familiegraven på gravlunden i Heiligenkreuz bei Baden.
Gravåpning
I desember 1992 ble graven åpnet og funnet tom. Det viste seg at en mann fra Linz som var sterkt interessert i Mayerling-tragedien to år tidligere hadde åpnet graven og fjernet benrestene for å foreta en rettsmedisinsk undersøkelse. Resultatene av undersøkelsen er ikke offentliggjort. 28. oktober 1993 ble levningene av Vetsera under strengt hemmelighold bisatt på nytt.
Rådhusstræde (København)
Rådhusstræde er en gate i Indre By i København. Den forbinder Nytorv med Frederiksholms Kanal. Underveis krysser den Kompagnistræde. Flere av Københavns tidligere rådhus lå på Nytorv, derav gatens navn.
Dansk Skolemuseum ligger på hjørnet av Rådhusstræde og Kompagnistræde og har adresse Rådhusstræde nr. 6.
James Hansen
James E. «Jim» Hansen (født 29. mars 1941 i Denison i Iowa) er en amerikansk klimaforsker, som var leder for NASA Goddard Institute for Space Studies i New York fra 1981 til 2013. Han har også deltidsstilling som professor ved Columbia-universitetet.
Hansen er atmosfæreforsker med spesialfelt drivhusgasser. Han er best kjent for sine arbeider innen klimatologi. Allerede i 1980-årene advarte han mot konsekvensene av global oppvarming.
Utdanning og tidlig forskning
Hansen studerte ved University of Iowa, med opphold ved universitetene i Kyoto og Tokyo. I 1965 tok han mastergraden i astronomi, og i 1967 blei han Ph.D. i fysikk.
Hansen var først interessert i astronomi, og han studerte blant annet Venus og dens atmosfære. Et sentralt spørsmål var årsaken til planetens høye overflatetemperatur, og Hansen knytta dette til begreper som drivhuseffekt og klimagasser. Sammen med andre forskere studerte han tykkelse og sammensetning av skylaget rundt Venus, et arbeid som blei godt hjulpet av at romsonden Pioneer Venus nådde planeten i 1978.
Disse arbeidene førte etter hvert over til studier av jordas atmosfære og klima.
Klimaspørsmålet
I 1988 presenterte Hansen sine resultater for Kongressen, og han påpekte at menneskeskapte klimaendringer nå utgjorde en trussel. Dette regnes av mange som startskuddet for dagens klimadebatt.
Hansen fortsatte med forskning på feltet, men valgte på 90-tallet å holde seg i bakgrunnen i den offentlig debatten. Han har seinere igjen blitt aktiv klimapolitisk, og i 2005 og 2006 beskyldte han NASAs administrasjon og Det hvite hus for forsøk på å påvirke hans offentlige uttalelser om årsakene til klimaendringene, og for å redigere klimarelaterte pressemeldinger for å få global oppvarming til å se mindre truende ut.
Tipping point
James Hansen er nå særlig kjent for å ha introdusert begrepet tipping point i klimasammenheng. Det innebærer at elementer i klimasystemet kan være i (eller nær) en tilstand der ei minimal endring i dem kan føre heile klimasystemet inn i et nytt regime, forskjellig fra det som har vært i de siste hundrer eller tusener av år. «Tipping point» reflekterer at det er sterke ikke-lineære koplinger i klimasystemet. Det betyr at styrken på mange av prosessene som styrer klimautviklinga, i seg sjøl kan ha stor klimaavhengighet (tilbakekopling).
Eksempler på slike «tipping points» er
Hansen mener at klimatrusselen har brakt oss inn i en «tipping point»-situasjon allerede, og at det er utrygt å leve på jorda med dagens atmosfæriske CO2-innhold på 385 deler per million (ppm). Han mener at en konsentrasjon av CO2 i atmosfæren på mer en 350 ppm vil utløse effekter som gjør at den globale oppvarminga akselererer.
I 2015 sendt Hansen et personlig brev til  statsminister Erna Solberg hvor han ber om stopp i oljeboringen utenfor Nord-Norge. Hansen forlot sin forskerstilling i NASA og har siden vært miljøaktivist og samfunns-debattant. Han har vært arrestert flere ganger på grunn av deltagelse i protestdemonstrasjoner.
Kvote- og avgiftssystemer
I tillegg til å presentere resultater av forskninga si, har James Hansen vært opptatt av å skissere praktisk-politiske muligheter til å redusere klimatrusselen.
James Hansen mener at Kyoto-avtalens kvotesystem («cap and trade») er ineffektivt og at det ikke vil kunne hindre at CO2-nivået vokser, og at global oppvarming med stor grad av sikkerhet vil føre oss gjennom flere «tipping points» med dramatiske konsekvenser for menneskeheten allerede i dette århundret. Han mener systemet inviterer til «a lot of trade and only little cap».
Som et alternativ sier Hansen at karbonkilden må skattlegges («carbon must be taxed as close to the source as possible»). Et passende skattenivå, for eksempel 100 US-dollar per tonn CO2, kan gi et tilstrekkelig insitament til å ta i bruk karbonnøytrale energikilder, slik at karbonreservene i form av kull og olje kan bli liggende i bakken.
Torcello
Torcello er en nesten ubebodd øy i Laguna morta, den nordlige delen av Venezia-lagunen.
Den ble befolket i det 7. århundre, og var fra 638 til 1689 sete for biskopene av Altinum. Øya ble et viktig sentrum for politikk og handel i denne perioden. I det 10. århundre hadde den omkring 10 000 innbyggere og var større og rikere enn Venezia. Etter det 12. århundre mistet den imidlertid betydning. Øya beholdt likevel et storråd som hadde retten til å nominere en podestà fra Venezia til å styre øya. Lagunen ble etterhvert til sump og nesten alle innbyggerne flyttet til Murano eller Venezia. Øya har i dag ca. 60 innbyggere.
Kun få av de en gang mange praktfulle bygningene på øya er bevart. Den mest kjente bygningen er katedralen Santa Maria Assunta fra år 639, som blant annet inneholder rik bysantisk mosaikk og annen utsmykning fra det 11. århundre. Kirken Santa Fosca og to palazzi fra det 14. århundre, som nå inneholder et lite museum, må også nevnes.
Bizzarrini
Bizzarrini var en italiensk bilprodusent på 1960-tallet. Selskapet ble stiftet av tidligere Ferrari-ingeniør Giotto Bizzarrini, og selskapet bygget flere bilmodeller før det gikk konkurs i 1969. Merkenavnet har også blitt tatt i bruk igjen på flere konseptbiler fra 2000 og fremover.
Flere navn ble brukt, men de fleste modellene fra Bizzarrini var variasjoner av én modell, A3C GT Strada. Denne gikk i produksjon i 1965, og ble senere kalt Grifo og 5300 GT før produksjonen stoppet i 1969. En annen modell, Europa, ble også produsert i et lite antall. Dessuten produserte Bizzarrini en løpsbil, P538, i 1966. Konseptbilen Manta (1968) ble designet av Giorgetto Giugiaro fra ItalDesign, og var en forgjenger av Giugiaros radikale designspråk ut over 1970-tallet, som gjenkjennes på blant annet Lancia Stratos.
Bizzarrini-fabrikken produserte også Giotto Bizzarrinis kompaktbil ASA i denne perioden. Etter at Bizzarrini-selskapet gikk konkurs i 1969 gikk fabrikken over til å produsere AMC AMX.
Hestesport under Sommer-OL 2008 – Dressur
Den individuelle dressurkonkurransen under Sommer-OL 2008 fant sted mellom 14. og 19. august, ved Hong Kong Sports Institute i Hongkong. Konkurransen gikk ikke i Beijing og Kina, siden Kina har strengere lover om innførsel av dyr.
Første runde av konkurransen var den samme som FEI Grand Prix Test brukte i lagkonkurransen. Grand Prix Test består av en andel bevegelser som hver rytter utfører med hesten sin. Fem dommere vurderer innsatsen, og gir poeng fra 0 til 10.
De 25 beste deltakerne gikk videre til andre runde, som bestod av en Grand Prix Special Test, som brukte de samme bevegelsene som i første runde, men krevde at rytterne fullførte de på kortere tid. De 15 beste parene i andre runde avanserte til finalen. I denne runden, en Grand Prix Freestyle Test, designet konkurrenter sin egen koreografi satt til musikk. Dommere i denne runden vurderte her den kunstneriske fortjeneste av ytelsen og musikk så vel som de tekniske aspektene ved dressuroppvisningen.
Finanspolitikk
Finanspolitikk er økonomisk politikk som påvirker offentlige inntekter (f.eks. skatt og avgifter) og offentlige utgifter. Finanspolitikk kan slik knyttes mot statsbudsjettet.
Haagen
Haagen og Hågen er mannsnavn dannet som varianter av navnet Håkon som har norrøn opprinnelse men usikker betydning.
Utbredelse
Haagen var et populært navn på norske guttebarn på 1700-tallet.
Kjente personer med navnet
Personene i listen er ordnet kronologisk etter fødselsår.
Litteraturåret 1951
Litteraturåret 1951 er en oversikt over utgivelser, hendelser, prisvinnere og avdøde personer med tilknytning til litteratur i 1951.
Dødsfall
|| krimforfatter ||align=center|55 ||align=center| ||
Datterselskap
Et datterselskap er innen selskapsretten et selskap som er stiftet, eid og/eller kontrollert av et annet selskap («morselskapet»). Morselskapet, eller holdingselskapet, eier en del av aksjekapitalen, normalt over 50 %, så holdingselskapet kan sikre en bestemmende innflytelse over datterselskapet. Selskapene kan, men trenger ikke, inngå i et konsern. Når et morselskap har flere datterselskaper, omtales disse innbyrdes som «søsterselskaper».
Et eksempel er det kjente morselskapet Tryg Forsikring. Under Tryg Forsikring finner man datterselskapet Enter Forsikring. Til tross for at de begge er innenfor forsikringsbransjen, har Enter Forsikring hovedsakelig fokus på, og har spesialisert seg på, bilforsikring. På denne måten kan man gjennom et datterselskap utvide sitt sortiment, men samtidig bevare sine gamle kunder.
Jimmy Shields
Jimmy Shields er en tidligere canadisk curlingspiller.
Monte Rosa
Monte Rosa er et fjellmassiv på grensen mellom Sveits (kantonen Valais) og Italia (regionene Piemonte og Valle d'Aosta). Den høyeste toppen heter Dufourspitze (it. La Punta Dufour, fr. Pointe Dufour) og er 4634 moh. Det er den høyeste fjeltoppen i Sveits. Første bestigning fant sted 1. august 1855. Klatrerne var bl. a. Charles Hudson, J. Smyth, C. Smyth.
Jimmy Shields
Han spilte treer på det canadiske laget som vant Curling-VM 1968 i Canada. Skip var Ron Northcott.
Monte Rosa
Topper over 4 000 m.
Toppene over 4 000 m i massivet er
Yichun (Heilongjiang)
Yichun (kinesisk: 伊春; pinyin: Yīchūn; Wade-Giles: Ī-ch'ūn) er en by på prefekturnivå i provinsen Heilongjiang i det nordøstlige Kina. Befolkningen innenfor prefekturgrensene anslås (31. desember 2001, offisielt overslag) til 803 000.
Prefekturet er svært skogrikt.
Administrative enheter
Yichun byprefektur har jurisdiksjon over 10 distrikter (区 qū), ett byfylke (市 shì) og ett fylke (县 xiàn).
Nessane
Nessane er en liten bygd i Høyanger kommune i Vestland fylke. Bedrifter som Nesseplast, Nessemaskin, Kleive Mek & Industriservice og Nesse Entreprenør, holder til i bygda. Nessane har eget skytterlag i Nesse Skyttarlag.
Johan Vansummeren
Johan Vansummeren (født 4. februar 1981 i Lommel) er en belgisk, tidligere profesjonell landeveissyklist. Han la opp i 2016 på grunn av hjerteproblemer.
Hans største seier i karrieren kom da han 10. april 2011 vant klassikeren Paris–Roubaix.
High School Musical 2
High School Musical 2 er en amerikansk TV-produsert musikk-komedie og oppfølgeren til High School Musical fra Walt Disney Pictures. Filmen ble spilt inn ved East High School i Salt Lake City, Utah.
Den ble etterfulgt av High School Musical 3 (2008), som gikk på kino.
Handling
Det er sommerferie for elevene på East High og alle er interesserte i å skaffe seg sommerjobber. Dette viser seg å være enklere sagt enn gjort. Troy gir ikke opp og han får en telefon fra en mann som sier at han kan få en jobb på Lava Springs. Troy kommer på en betingelse. Alle vennene hans må få komme også. Når de kommer til Countryklubben viser det seg straks at det er Sharpay Evans som har lokket Troy dit i et forsøk på å stjele ham fra Gabriella. Hun gjør mange forsøk på å holde kjæresteparet borte fra hverandre. Hun får en medarbeider til å gi Troy mange fantastiske jobber, som får ham til å glemme både Gabriella og de andre. Jobbene han får forutsetter også at han tilbringer mye tid sammen med Sharpay og hun bruker selvfølgelig sin sjarm på ham. Sjarmen ser ikke ut til å ha noen virkning på Troy, men jobbtilbudene har det. Han glemmer alle vennene sine og de vil ikke lenger ha noe med ham å gjøre. Til slutt innser han at han har vært en idiot. Etter et kort brudd, blir han og Gabriella sammen med de andre parene (Chad&Taylor, Jason&Kelsi,Sharpay&Zeke og Ryan&Martha) ser de på stjerneskudd og feirer sammen.
Ensemble
Nedenfor er noen av skuespillerene som medvirker i filmen.
Tjonerudveien (Oslo)
Tjonerudveien (1-7, 2A-4) er en vei på Stovner (bydel Stovner) i Oslo. Den går nordøstover fra Stovnerveien og ender som blindvei etter å ha passert Tangerudveien.
Ace Ventura
Ace Ventura er en tegneseriefigur og rollefigur i filmene:
Satinangora
Satinangora er en canadisk kaninrase, som ble avledet fra en krysning mellom satin og fransk angora. Denne rasen har fått navnet etter glansen i ulla, såkalt «satinized» ull.
Historie
Rasen ble skapt av Mrs Leopoldina P. Meyer i Canada, gjennom å krysse satin med fransk angora. Den ble importert til Sverige i 1999 og ble godkjent i Nordisk Kaninstandard i 2001. Det var Gudrun Ahlberg som fikk rasen godkjent, og Anette Glad som importerte de første 20 satinangoraene til Sverige.
Rasebeskrivelse
Hårroten har et ytre skall som reflekterer lys, noe som resulterer i en dyp farge, mye glans, og ull av ekstremt myk tekstur. Satinangora ligner den franske angoraen, de har ingen markeringer i ansikt, ører eller føtter. Den er også enkel å børste sammenlignet med den engelske angoraen, selv om den myke konsistensen gjør at matting er et problem, og daglig kamming er anbefalt. Satinangoraens ull sies å være sterkere for spinning enn andre angora-raser, selv om ulla blir sett på som vanskeligere å spinne. Fordelene er mange, siden det laveste micron-antallet finnes i denne rasen. Ullen egner seg for ullundertøy og babyklær, og selv for folk som synes vanlig angora er for stikkende.
Rasen blir vist på flere ARBA-utstillinger hvor de må være av typen "white", eller "colored" ("broken", altså broket, er enda ikke godkjent). Som med andre kaniner som blir vist på ARBA-utstillinger bør også kaninens klør være ensfarget. Fargen på en satinangora er bestemt av fargen på hode, føtter og hale (alle skal være i samme farge).
Satinangoraen produserer ikke like mye ull som andre angora-raser. Denne egenskapen blir forbedret ved selektiv avl. Ulla skal ha en silkeaktig tekstur med mye glans, og med god kvalitet på dekkhårene for at vedlikehold av ulla skal gå enklere.
I Nordisk Kaninstandard er satinangora godkjent i 31 fargevarianter, og i tegningene hotot og russisk.
Eksterne lenker
Angora rabbit
Glenn Christer Jensen
Glenn Christer Jensen (født 27. august 1987 i Oslo) er en norsk markedssjef i Vålerenga Hockey og tidligere ishockeymålvakt. Han spilte sist for Vålerenga Hockey.
Spillerkarriere
Moderklubben til Jensen var Manglerud. Jensen spilte deretter i Vålerenga fra 2006 til 2008. Sesongen 2007/2008 spilte han i Furuset Ishockey. Sesongen 2009/2010 ble Jensen andremålvakt i Sarpsborg-klubben Sparta Warriors; Phil Osaer var førstemålvakt. Jensen fikk sparken av Sjur Robert Nilsen i Sparta etter en Oslo-tur med Phil Osaer.
TV-opptredener
Glenn Jensen deltok i sesong 12 av TV-programmet Skal vi danse, og har også medvirket i reality-seriene Kjendis søker kjæreste og iskrigerne.
Karlaplan tunnelbanestasjon
Karlaplan tunnelbanestasjon er en stasjon på Stockholms tunnelbane i bydelen Östermalm i Stockholms innerstad.
Stasjonen trafikkeres av T-bane 2 (rød linje) og ligger mellom stasjonene Östermalmtorg og Gärdet.
Stasjonen ble innviet 2. september 1967 i forbindelse med at grenen mot Ropsten ble forlenget fra Östermalmstorg. Stasjonen ligger i fjellrom 23 meter under bakken.
Vårby gård tunnelbanestasjon
Vårby gård er en stasjon på Stockholms tunnelbane, beliggende i bydelen Vårby i Huddinge kommune, mellom stasjonene Vårberg og Masmo.
Stasjonen ble tatt i bruk 1. oktober 1972. Det er en utendørs stasjon.
L’Origine du monde
Bildet skapes
Bildet ble til på bestilling av den tyrkisk-egyptiske diplomaten Khalil Bey. Bey hadde tidligere vært det osmanske rikets ambassadør til Athen og St. Petersburg, og hadde nylig kommet til Paris. Han var en samler av erotisk kunst, og eide allerede Ingres' Le Bain turc («Det tyrkiske badet») og et annet av Courbets verk: Les Dormeuses («De sovende»).
Den franske forfatteren Christine Orban skriver i romanen J’étais l’origine du monde («Jeg var verdens opprinnelse», utgitt 2000, ikke oversatt til norsk) om bildets skapelse og historie. Hun bruker Hiffernan som fortellerstemme og -synsvinkel.